MINISTAR obrane Damir Krstičević gostovao je jutros u emisiji Hrvatskog radija "A sada vlada" gdje se kratko osvrnuo na događanja na Kosovu, ali i na protekle izbore.

O Kosovu

"Živimo u nestabilnom okruženju. Naša zadaća je razvoj i modernizacija Hrvatske vojske. Vjerujte mi, mi smo potpuno spremni.

Vidim da neki spominju Oluju. Svakome će se dogoditi Oluja tko se usudi napraviti nešto loše protiv Hrvatske.

Mi smo snažni, jaki i spremni odgovoriti na sve izazove", poručio je Krstičević.

Tekst se nastavlja ispod oglasa

O izborima

"Stranka je jaka, čvrsta, mislim da rezultat neće izazvati potrese. Kao što ste vidjeli, mi smo pobijedili, mi smo relativni pobjednik. Očekivali jesmo 5 mandata, dobili smo 4", rekao je.

Podsjetimo, u ponedjeljak Krstičević nije htio komentirati izbore jer je "ministar obrane".

"Postavili ste dobro pitanje, ali ja sam ipak ministar obrane. Ovo je institucija hrvatske države i u Ministarstvu obrane ne bih želio davati političke izjave", kratko je odgovorio Krstičević na pitanje da komentira neuspjeh HDZ-a.